भारतीय आधुनिक शिक्षा, राष्ट्रीय शैक्षिक अनुसंधान एवं प्रशिक्षण परिषद की एक त्रैमासिक पत्रिका है। यह पत्रिका तीन दशकों से अधिक समय से आधुनिक शिक्षा से संबंधित लेखों/शोध पत्रों का प्रकाशन कर रही है। यह पत्रिका शिक्षकों, शैक्षिक प्रशासकों, शिक्षक प्रशिक्षकों, शोधकर्ताओं, विद्यार्थी-अध्यापकों और विद्यार्थियों को विद्यालयी शिक्षा तथा शिक्षक शिक्षा पर अपने मौलिक विचार व्यक्त करने हेतु एक मंच प्रदान करती है। साथ ही, विद्यालयी शिक्षा तथा शिक्षक शिक्षा के विभिन्न आयामों में, विशेष रूप से राष्ट्रीय शिक्षा नीति-2020, फाउंडेशनल स्टेज हेतु राष्ट्रीय पाठ्यचर्या की रूपरेखा (NCFFS)-2022 तथा विद्यालय शिक्षा हेतु राष्ट्रीय पाठ्यचर्या की रूपरेखा (NCFSE)-2023 के संदर्भ में, शिक्षा की गुणवत्ता को बढ़ावा देती है। इसके अतिरिक्त, यह विभिन्न हितधारकों के बीच शिक्षा के बारे में मौलिक तथा आलोचनात्मक चिंतन को प्रोत्साहित करती है।
National Council of Educational Research and Training, New Delhi.
राष्ट्रीय शिक्षा नीति 2020 के प्रति विश्‍वविद्यालयी शिक्षकों एवं शोधार्थियों का दृष्टिकोण
यह शोध पत्र राष्‍ट्रीय शिक्षा नीति 2020 के विभिन्न पक्षों के प्रति शिक्षकों एवं शोधार्थियों के दृष्‍ट‍िकोण के शोध अध्ययन पर आधारित है। इस शोध अध्ययन के लिए वर्ष 2021–22 में बाबा साहब भीमराव अंबेडकर विश्‍वविद्यालय लखनऊ के विभिन्न संकायों में कार्यरत 25 शिक्षकों एवं अध्ययनरत 25 शोधार्थियों का चयन सुविधाजनक न्यादर्शविधि के द्वारा किया गया। इस शोध अध्ययन में उद्देश्यों की प्राप्‍त‍ि हेतु वर्णनात्मक अनुसंधान के अंतर्गत सर्वेक्षणात्मक शोध विधि का प्रयोग किया गया था। शिक्षकों एवं शोधार्थियों का राष्‍ट्रीय शिक्षा नीति 2020 के प्रति दृष्‍ट‍िकोण का अध्ययन करने हेतु स्वनिर्मित दृष्‍ट‍िकोण मापनी का प्रयोग किया गया था। प्राप्‍त आँकड़ों की गणना करने के लिए प्रतिशत विश्‍लेषण विधि एवं अप्राचलिक (non-parametric) सांख्यिकी के उपयुक्‍त सांख्यिकी मान व्हिटनी यू परीक्षण का प्रयोग किया गया था। शोध अध्ययन में यह पाया गया कि शिक्षक एवं शोधार्थी राष्‍ट्रीय शिक्षा नीति 2020 को लेकर बहुत उत्साहित हैं और सकारात्मक दृष्‍ट‍िकोण रखते हैं। राष्‍ट्रीय शिक्षा नीति 2020 के प्रति विश्‍वविद्यालयी शिक्षकों एवं शोधार्थियों के दृष्‍ट‍िकोण एक समान हैं। राष्‍ट्रीय शिक्षा नीति 2020 के संपूर्णपक्षों के प्रति शिक्षकों एवं शोधार्थियों का दृष्‍ट‍िकोण सकारात्मक है, वे खेल के माध्यम से शिक्षा को रुचिपू र्ण प्रक्रिया बनाने की पहल, शिक्षक राष्‍ट्रीय शिक्षा नीति 2020 में मलू्यांकन पद्धति में परिवर्तन के निर्णय, शिक्षक अनुभव आधारित अधिगम को अपनाने के निर्णय, बहु-विषयक शिक्षा को महत्वपू र्ण कदम मानते हैं। वे इससे सहमत हैं कि राष्‍ट्रीय शिक्षा नीति 2020 के अंतर्गत बहु-विषयक एप्रोच शिक्षा व्यवस्था के सु धार में महत्वपूर्ण है। शत प्रतिशत शोधार्थी मानते हैं कि राष्‍ट्रीय शिक्षा नीति 2020 में मलू्यांकन पद्धति के परिवर्तन का निर्णय सकारात्मक सिद्ध होगा।
ऑनलाइन शिक्षण में हिदी माध्यम के विद्यार्थी-शिक्षकों की कठिनाइयाँ एवं समाधान
किसी राष्‍ट्र का विकास उसके नागरिकों की गुणवत्ता पर निर्भर करता है और नागरिकों की गुणवत्ता शिक्षा पर निर्भर करती है। उनकी शिक्षा की गुणवत्ता उनके शिक्षकों पर निर्भर करती है। शिक्षकों की गुणवत्ता— वातावरण, प्रशिक्षण और उनकी शिक्षा पर निर्भर करती है। उचित सेवा-पूर्व अध्यापक शिक्षा, शिक्षकों को यह जानने में सक्षम बनाती है कि बच्चे कैसे सीखते और विकसित होते हैं। सूचना एवं संचार प्रौद्योगिकी (आई.सी.टी.) सेवा-पूर्व अध्यापक शिक्षा और शिक्षकों के निरंतर पेशेवर विकास में महत्वपूर्ण भमिूका निभाती है। इस शोध-पत्र में ऑनलाइन शिक्षण में हिंदी माध्यम के विद्यार्थी-शिक्षकों के सम्मुख आने वाली कठिनाइयों पर शोध अध्ययन प्रस्तुत किया गया है। बी.एड. में नामांकित (2021 में) हिंदी माध्यम के 80 विद्यार्थी-शिक्षकों से नमूने एकत्र किए गए थे। इस शोध अध्ययन में ऑनलाइन सीखने में विद्यार्थी-शिक्षकों के सामने आने वाली कठिनाइयों को तीन भागों अर्थात हिंदी भाषा में ई-संसाधनों तक पहुचँने में कठिनाइयाँ, हिंदी भाषा में ई-संसाधनों का उपयोग करने का कौशल और हिंदी भाषा में सीखने में सहायता के लिए प्रौद्योगिकी में वर्गीकृत किया गया था। विद्यार्थी-शिक्षकों से प्राप्‍त प्रदत्तों के आधार पर उक्‍त तीन भागों के आधार पर विश्‍लेषण किया गया। शोधार्थी द्वारा ज्ञात कठिनाइयों के समाधानों में सुझाया गया कि शिक्षकों एवं शिक्षक-प्रशिक्षकों को ई-संसाधनों के विकास के लिए शिक्षित और प्रोत्साहित करना, अंग्रेजी भाषा में उपलब्ध गुणवत्तापूर्ण ई संसाधनों का हिंदी में अनुवाद करना, अध्यापक-शिक्षा पाठ्यक्रम में हिंदी माध्यम में ई-संसाधनों के विकास एवं उपयोग करने के कौशल को शामिल किया जाना, अध्यापक-शिक्षा संस्थानों में हिंदी माध्यम के विद्यार्थी-शिक्षकों द्वारा विकसित ई-संसाधनों की प्रदर्शनी एवं हिंदी माध्यम के विद्यार्थी-शिक्षकों को प्रोत्साहित करने की योजना, वेबसाइट एवं सॉफ्टवेयर का इटंरफेस हिंदी भाषा में विकसित करना इत्यादि उपायों के माध्यम से हिंदी माध्यम विद्यार्थी-शिक्षकों की ऑनलाइन शिक्षण या अधिगम में गुणवत्ता लाई जा सकती है।
विद्यार्थियों की अग्रेंजी व्याकरण की उपलब्धि पर रचनावादी शिक्षण विधियों की प्रभावशीलता
इस शोधपत्र में माध्यमिक स्तर पर अंग्रेजी व्याकरण सीखने के लिए रचनावादी शिक्षण विधियों की प्रभावशीलता पर किए गए शोध अध्ययन को प्रस्तुत किया गया है। इस शोध अध्ययन में उद्देश्यपूर्ण न्यादर्शविधि से चयनित उत्तर प्रदेश माध्यमिक शिक्षा परिषद, प्रयागराज द्वारा संचालित माँ शारदा इटंर कॉलेज, जलालाबाद, गाजीपुर के सत्र 2020–21, कक्षा 9 के 140 विद्यार्थियों को न्यादर्श के रूप में चयनित किया गया था। इस शोध अध्ययन में पूर्वपरीक्षण-पश्‍च परीक्षण गैर समतुल्य अर्द्ध-प्रायोगिक अभिकल्प समूह का प्रयोग किया गया है। प्रयोगात्मक समूह के विद्यार्थियों को रचनावादी शिक्षण एवं नियंत्रित समूह के विद्यार्थियों को परंपरागत विधि की सहायता से पढ़ाया गया। प्रयोगात्मक समह में कूल 70 विद्यार्थी एवं नियंत्रित समूह में भी कूल 70 विद्यार्थी सम्मिलित थे। आँकड़ों के संकलन हेतु शोधार्थी द्वारा निर्मित अंग्रेजी व्याकरण उपलब्धि परीक्षण तथा सामाजिक व आर्थिक स्थिति मापनी (ग्रामीण) एवं बुद्धिलब्धि परीक्षण हेतु मानकीकरण उपकरणों का प्रयोग किया गया था। संकलित आँकड़ों का विश्‍लेषण द्विमार्गीय सहप्रसरण विश्‍लेषण सांख्यिकी विधि की सहायता से किया गया था। इस शोध अध्ययन से ज्ञात हुआ कि कक्षा 9 के विद्यार्थियों की अंग्रेजी व्याकरण में पूर्व उपलब्धि को सहचर लेकर विद्यार्थियों की अंग्रेजी व्याकरण में उपलब्धि पर उपचार, सामाजिक व आर्थिक स्थिति, बुद्धिलब्धि एवं इनकी अंतःक्रिया का अंग्रेजी व्याकरण की उपलब्धि पर सार्थक प्रभाव पड़ता है तथा उपचार,जेंडर एवं इनकी अंतःक्रिया का अंग्रेजी व्याकरण की उपलब्धि पर सार्थक प्रभाव नहीं पड़ता है। 5‘ई’ मॉडल, सहकारी अधिगम एवं सहयोगी अधिगम से विद्यार्थियों के सीखने की प्रक्रिया का गुणात्मक विश्‍लेषण भी प्रस्तुत किया गया है।
सीखने-सिखाने के एक संसाधन के रूप में विद्यार्थियों की भाषायी विविधिता
राष्‍ट्रीय शिक्षा नीति 2020 में भाषा शिक्षा और भाषा अधिगम को बहुभाषावाद के रूप में वर्णित किया गया है। साथ ही, शिक्षण-अधिगम में बहुभाषावाद को बढ़ावा देने की बात कही गई है। इसी तथ्य को ध्यान में रखते हु ए इस शोध-पत्र में वाराणसी शहर (जो कि विविध भाषायी संस्कृति से परिपूर्ण है) में स्थित विद्यालयों में अध्ययनरत कक्षा 8 के विद्यार्थियों की भाषायी विविधता की स्थिति के शोध अध्ययन को प्रस्तुत किया गया है। इस शोध अध्ययन में वर्णनात्मक सर्वेक्षण विधि का प्रयोग किया गया था। इस शोध अध्ययन हेत न्यादर्श के रूप में वाराणसी शहर के केंद्रीय माध्‍यमि‍क शि‍क्षा बाेर्ड (सी.बी.एस.ई.) एवं यू.पी. बोर्ड से मान्यता प्राप्‍त उच्च प्राथमिक स्तर के विद्यालयों में से कक्षा 8 (सत्र 2019–2020) में अध्ययनरत विद्यार्थियों का चयन किया गया था। आँकड़ों के संकलन हेतु भाषायी विविधता जाँच सूची नामक उपकरण का उपयोग किया गया था। संकलित आँकड़ों का विश्‍लेषण आवत्तिृ एवं प्रतिशत के रूप में किया गया था। इस शोध अध्ययन के परिणाम में पाया गया कि वाराणसी शहर में स्थित उच्च प्राथमिक विद्यालयों में कक्षा आठ में अध्ययनरत विद्यार्थियों में 21 भाषाओँ की विविधता पाई गई। यह परिणाम शिक्षक व शिक्षार्थी दोनों के लिए उपयोगी सिद्ध होंगे, क्योंकि यदि शिक्षक को विविध भाषाओँ के विभिन्न पक्षों, जैसे— रचनात्मक, साहित्यिक, सांस्कृति क, मनोवैज्ञानिक एवं सौंदर्यात्मक आदि का ज्ञान होगा तो शिक्षक कक्षा में इस विविधता को संसाधन के रूप में उपयोग कर सकते हैं।
एक शिक्षक अपने प्रभावशाली शिक्षण द्वारा विद्यार्थी के विचार एवं व्यवहार में परिवर्तन ला सकता है। शिक्षकों द्वारा दिन-प्रतिदिन शिक्षण-अधिगम प्रक्रिया को विशिष्‍ट रूप प्रदान किया जा रहा है। वर्तमान समय में शिक्षण-अधिगम प्रक्रिया अब परिवर्तित होकर दक्ष प्रक्रिया के रूप में सामने आ रही है। शिक्षक, अपनी शिक्षण-अधिगम प्रक्रिया को सफल बनाने हेतु शिक्षण के प्रत्येक तत्‍व, जैसे— पाठ्यवस्तु का स्वरूप, प्रकृति, शिक्षण-अधिगम प्रक्रिया, शिक्षण विधियाँ, अधिगम वातावरण, शिक्षण नीतियाँ, मलू्यांकन आदि का पूर्ण ज्ञान होना आवश्यक मानने लगे हैं। विद्यार्थियों द्वारा माध्यमिक स्तर पर अनेक विषयों का अध्ययन किया जाता है तथा प्रत्येक विषय की प्रकृति अलग-अलग होती है। अतः प्रत्येक विषय के शिक्षक के लिए अपने विषय शिक्षण में दक्ष होना आवश्यक है। शिक्षक प्रशिक्षण के दौरान अध्यापक-प्रशिक्षक, विद्यार्थी-शिक्षक को विषय से संबंधित आवश्यक कौशलों, अधिगम वातावरण के सृजन आदि में दक्ष बनाने का प्रयास करते हैं, जिससे भावी शिक्षक जब अध्यापक बनकर विद्यालय में जाएँ तो वे अपने विद्यार्थियों को आवश्यक अधिगम अनुभव प्रदान कर उनमें वांछित व्यवहार परिवर्तन कर सकें । इस लेख में एक विद्यार्थी-शिक्षक के दक्ष विज्ञान शिक्षक बनने हेतु आवश्यक अध्यापकीय तैयारी के बारे में विश्‍लेषण प्रस्तुत किया गया है।
शिक्षा में बढ़ता आर्टिफ‍िशियल इंटेलिजेंस आधारित भाषा मॉडल चैटजीपीटी का प्रयोग संभावनाएं और चुनौतियाँ
कृत्रिम बुद्धिमत्ता या आर्टिफिशियल इंटेलिजेंस (ए.आई.) आधारित प्रौद्योगिकी का विकास पिछले लगभग एक दशक में इतनी तेजी से हुआ है कि आज के समय में किसी-न-किसी रूप में यह हमारे जीवन का हिस्सा बन चुकी है। राष्ट्रीय शिक्षा नीति 2020 ने शिक्षा में ए.आई. के समचिुत समावेशन करने के लिए कई प्रावधान किए गए हैं। उच्च प्राथमिक स्तर, स्नातक और परास्नातक स्तर पर ए.आई. को एक विषय के रूप में मान्यता प्राप्‍त होना, इसके बढ़ते महत्‍व को दर्शाता है। चैटबोट एक प्रकार का ए.आई. आधारित भाषा मॉडल होता है, जिसे मनुष्यों से बातचीत करने के लिए प्रशिक्षित किया जाता है। पिछले दशकों में कई प्रकार के चैटबोट विकसित किए जा चुके हैं, जो किसी विशेष उद्देश्य या परिप्रेक्ष्य में मनुष्यों की अनुक्रियाओं पर प्रतिक्रिया दे सकते हैं, किंतु जितना उत्साह और आश्‍चर्य चैटजीपीटी (ChatGPT) के लिए देखा गया है, वह असाधारण है। जैसे-जैसे इसके उन्नत संस्करण आए वैसे-वैसे शिक्षाविदों, शोधार्थियों और तकनीक की जानकारी रखने वाले व्यक्‍त‍ियों में इसकी चर्चा बढ़ी है, जिसका मुख्य कारण इसकी सटीकता और विश्‍वसनीयता है। वास्तव में चैटजीपीटी अब तक का सबसे शक्‍त‍िशाली ए.आई. आधारित संवादी मॉडल है, जिसे इटंरनेट पर उपस्थित विशाल ज्ञान कोश के आधार पर मानवीय पुनर्बलन द्वारा प्रशिक्षित किया गया है। यह प्राकृतिक भाषा को समझने में सक्षम है। किसी समस्या या प्रश्‍न के पूछे जाने पर मनुष्यों की भाँति तर्कपूर्ण और गं भीर चिंतन पर आधारित उत्तर प्रदान कर सकता है। पिछले कुछ वर्षों से चैटजीपीटी का प्रयोग शिक्षा के क्षेत्र में अधिक होने लगा है। इस लेख में चैटजीपीटी के शिक्षा के क्षेत्र मे बढ़ते प्रयोग से उत्पन्न होने वाली नई संभावनाएँ और चुनौतियों का सूक्ष्मतापूर्ण विश्‍लेषण प्रस्तुत किया गया है।
शिक्षण संस्थानों में जेंडर-आधारित हिंसा एवं सुरक्ष्ना के सार्थक समाधानों पर विश्लेषण
इस लेख में शैक्षणिक संस्थानों में जेंडर-आधारित हिसा के मुद्दों की जाँच करने का प्रयास किया गया है, जिसमें जेंडर-आधारित हिसा की व्यापकता कारणों और परिणामों की चर्चा पर ध्यान केंद्रित किया गया है। प्रस्‍तुत लेख में शिक्षण संस्थानों के भीतर छात्राओ, विशेषकर महिलाओ द्वारा अनुभव की जाने वाली हिंसा के विभिन्न रूपों पर चर्चा की गई है। शैक्षणिक संस्थानों में जेंडर असमानता और जेंडर भेदभाव सहित जेंडर आधारित हिसा में योगदान देने वाले कारकों पर प्रकाश डाला गया है। यह लेख इस मुद्दे को संबोधित करने और सभी विद्यार्थियों के बीच सम्मान, समानता एवं अहिंसा बढ़ावा देने वाले सुरक्षित, समावेशी और जेंडर आधारित समान शिक्षण वातावरण को बढ़ावा देने की तत्काल आवश्यकता पर बल देता है। इस लेख में प्रस्तुत निष्कर्ष जेंडर आधारित हिंसा के परिप्रेक्ष्य में चेतना का विकास करते हैं और शैक्षणिक संस्थानों से जेंडर आधारित हिंसा को समाप्त करने के लिए भविष्य में होने वाले शोध, नीति विकास और निवारक उपायों के कार्यान्वयन का आह्वान करते हैं।
अनुमान लगाना— पठन-पाठन की एक मूल्यवान युक्ति
अनुमान लगाना पठन का एक बुनियादी कौशल माना गया है। हम प्रायः पढ़ते समय अनुमान लगाते हैं। मनोभाषाविद् स्मिथ (1975) ने बताया कि अनुमान लगाना पठन क्रिया का मूल है। अनुमान लगाना, बच्चों में विकसित हो रही पठन प्रक्रिया का विकासात्मक चरण है। पढ़ते समय अनुमान लगाना एक स्वाभाविक क्रिया है, जिसके होने का आभास भी शायद नहीं हो पाता, पर अनुमान लगाने का पठन से गहरा रिश्ता है। फिर क्यों हम बच्चों को पढ़ने और सीखने के शरुआती वर्षोँ में अनुमान लगाने की आजादी नहीं देते? कक्षा में बच्चे द्वारा अनुमान लगाए जाने को स्वीकार करना, उसे अनुमान लगाने देना, बच्चों में पढ़ने के कौशल विकसित करने में सहायक होता है। यह लेख पढ़ते समय अनुमान लगाने के महत्व को दर्शाता है। बच्चे कैसे अनुमान लगाते हुए पढ़ते हैं और पढ़ने का आनंद उठाते हैं, इसे लेखक द्वारा उदाहरण देकर प्रस्तुत किया गया है |
खिलौना-आधारित शिक्षणशास्‍त्र की बच्चों के समग्र विकास में भमिूका
खिलौने बच्चों को जोड़-तोड़ प्रक्रिया में संलग्न करते हैं, उनकी कल्पनाशक्‍त‍ि को बढ़ावा देते हैं साथ ही, उनके संज्ञानात्मक विकास, सामाजिक व भावनात्मक कौशल को उत्तेजित करते हैं और सूक्ष्म व गामक कौशलों को बढ़ाते हैं। अध्यापकों एवं अभिभावकों द्वारा पठन-पाठन में खिलौनों की उपयोगिता को पहचानने और उनका उपयोग करने से बच्चों में श्रीजनात्मकता विकसित होती है एवं नए अनुभव होते हैं, जो उन्हें समग्र विकास की ओर अग्रेषित करते हैं। यह लेख दिल्ली सरकार द्वारा संचालित स्कूलों से लिए उदाहरणों पर आधारित है। इस लेख में लेखक द्वारा अधिगम-शिक्षण में खिलौना-आधारित शिक्षणशास्‍त्र के उपयोग की जाँच-पड़ताल एवं अवलोकन किया गया है और इसमें पाया कि सामान्य तथा विशिष्‍ट अर्थों में इसके उपयोग के कई लाभ हैं। हालाँकि, ऐसे कई मिथक हैं, जो खिलौना-आधारित शिक्षणशास्‍त्र से जुड़े हुए हैं जैसे कि ‘खिलौने सीखने में बाधक हैं’, ‘वे कक्षा वातावरण के लिए उपयुक्‍त नहीं हैं, क्योंकि उनका कोई शैक्षणिक मलू्य नहीं होता है’, ये मूल्यवान शिक्षण समय बर्बाद करते हैं।’ लेखक द्वारा प्राप्‍त जानकारी एवं विवरणों पर गौर करते हुए तथा साक्ष्य आधारित वास्तविकता का अध्ययन किया गया तो ज्ञात हुआ कि खिलौने सीखने की प्रक्रिया का अभिन्न अंग हैं। इन्हें शिक्षकों और विद्यार्थियों के लिए कई लाभों के साथ औपचारिक कक्षाओ में प्रभावी ढंग से शामिल किया जा सकता है। इस लेख में खिलौना-आधारित शिक्षणशास्‍त्र को क्रियान्वित करने में आने वाली चुनौतियों तथा उनके अपेक्षित समाधानों का भी उल्लेख किया गया है।
चार वर्षीय एकीकृत अध्यापक शिक्षा कार्यक्रम के प्रति अध्यापक-प्रशिक्षकों के अभिमत का अध्‍ययन
परिचय: चार वर्षीय एकीकृत अध्यापक शिक्षा कार्यक्रम (Four-Year Integrated Teacher Education Program - ITEP) एक नवीन शैक्षिक पहल है, जिसका उद्देश्य अध्यापक प्रशिक्षण को अधिक प्रभावी और समग्र बनाना है। यह कार्यक्रम विद्यार्थियों को चार वर्षों तक शैक्षिक और प्रशिक्षण के अवसर प्रदान करता है, जिससे वे कक्षा में शिक्षण, विद्यार्थियों के विकास और शिक्षा के विभिन्न पहलुओं के बारे में गहरी समझ प्राप्त कर सकते हैं। इस अध्ययन का उद्देश्य यह समझना है कि अध्यापक-प्रशिक्षक इस कार्यक्रम के प्रति क्या सोचते हैं और वे इसके प्रभाव, लाभ, और चुनौतियों को किस तरह से देखते हैं।
पॉक्सो अधिनियम 2012 के आधार पर विकसित विद्यालयी दिशा-निर्देशों के प्रति अध्यापकों की जागरूकता का अध्ययन
परिचय: पॉक्सो अधिनियम (Protection of Children from Sexual Offenses Act) 2012, बच्चों को यौन शोषण से बचाने के लिए भारतीय संसद द्वारा पारित किया गया एक महत्वपूर्ण कानून है। इस अधिनियम का उद्देश्य बच्चों को शारीरिक, मानसिक और यौन शोषण से सुरक्षा प्रदान करना है। विद्यालयों में बच्चों की सुरक्षा को सुनिश्चित करने के लिए इस अधिनियम के आधार पर दिशा-निर्देश विकसित किए गए हैं। अध्यापकों की जागरूकता इस अधिनियम के प्रति अत्यंत महत्वपूर्ण है, क्योंकि वे बच्चों के सबसे करीबी संपर्क में होते हैं और उन्हें शोषण के मामलों को पहचानने और प्रभावी रूप से निपटने की जिम्मेदारी होती है।
रचनावादी शिक्षण उपागम प्रतिक्रिया मापनी का निर्माण तथा मानकीकरण
परिचय: रचनावादी शिक्षण उपागम (Constructivist Teaching Approach) एक शैक्षिक दृष्टिकोण है, जिसमें छात्रों को अपनी सीखने की प्रक्रिया में सक्रिय भागीदार बनाया जाता है। यह उपागम इस विचार पर आधारित है कि ज्ञान विद्यार्थियों के अनुभव, सोच और समझ के द्वारा निर्मित होता है, न कि केवल बाहरी रूप से हस्तांतरणित किया जाता है। प्रतिक्रिया मापनी (Feedback Measurement) और मानकीकरण (Standardization) रचनावादी शिक्षण में महत्वपूर्ण भूमिका निभाते हैं, क्योंकि यह सुनिश्चित करते हैं कि शिक्षण और सीखने की प्रक्रिया प्रभावी हो और सभी छात्रों के लिए समान अवसर सुनिश्चित हो।
अरुणाचल प्रदेश में शिक्षा के माध्यम के रूप में हिंदी
परिचय: अरुणाचल प्रदेश, भारत का एक पूर्वोत्तर राज्य है, जो सांस्कृतिक और भाषाई दृष्टिकोण से अत्यधिक विविध है। इस राज्य में विभिन्न जनजातियाँ और भाषाएँ बोली जाती हैं, और यहां की शिक्षा प्रणाली में भी भाषा एक महत्वपूर्ण भूमिका निभाती है। हिंदी, जो कि भारत की राष्ट्रीय भाषा है, अरुणाचल प्रदेश में शिक्षा के एक महत्वपूर्ण माध्यम के रूप में उभरी है। हिंदी का उपयोग न केवल सरकारी कार्यों में बल्कि शिक्षा के क्षेत्र में भी बढ़ रहा है, जो राज्य के विकास और सामाजिक समरसता के लिए एक अहम कदम है।
विद्यार्थी जीवन में करियर निर्देशन एवं परामर्श की भूमिका
परिचय: विद्यार्थी जीवन में करियर निर्देशन और परामर्श एक महत्वपूर्ण पहलू है, जो छात्रों को उनके भविष्य के लिए सही दिशा में मार्गदर्शन प्रदान करता है। यह प्रक्रिया छात्रों को उनके रुचियों, क्षमताओं, और क्षितिजों के बारे में जागरूक करती है, जिससे वे अपने करियर के विकल्पों के बारे में सूचित और समझदारी से निर्णय ले सकते हैं। करियर निर्देशन छात्रों को व्यक्तिगत और व्यावसायिक दृष्टिकोण से उनके सपनों और लक्ष्यों को पूरा करने में सहायता प्रदान करता है।
विद्यार्थियों के बेहतर भविष्य के लिए यौन शिक्षा
परिचय: यौन शिक्षा एक महत्वपूर्ण शैक्षिक पहल है, जो विद्यार्थियों को उनके शरीर, यौन स्वास्थ्य, और व्यक्तिगत अधिकारों के बारे में जागरूक करती है। यह शिक्षा केवल शारीरिक पहलुओं तक सीमित नहीं होती, बल्कि मानसिक, सामाजिक और भावनात्मक पहलुओं को भी कवर करती है। सही समय पर यौन शिक्षा देने से बच्चों और किशोरों को आत्मनिर्भर बनाने में मदद मिलती है, जिससे वे जीवन में जिम्मेदार और स्वस्थ निर्णय ले पाते हैं। विद्यार्थियों के बेहतर भविष्य के लिए यौन शिक्षा की आवश्यकता अब पहले से कहीं अधिक महसूस की जा रही है, खासकर डिजिटल युग में जहाँ गलत जानकारी और भ्रांतियाँ आसानी से फैलती हैं।
राष्‍ट्रीय शिक्षा नीति 2020 के परिप्रेक्ष्य में बहु सां स्कृतिक शिक्षा
परिचय: राष्ट्रीय शिक्षा नीति (NEP) 2020 भारत में शिक्षा के क्षेत्र में व्यापक सुधारों की दिशा में एक महत्वपूर्ण कदम है। इस नीति का उद्देश्य शिक्षा को समावेशी, लचीला, और वैश्विक संदर्भ में प्रासंगिक बनाना है। NEP 2020 में बहु-सांस्कृतिक शिक्षा को महत्वपूर्ण स्थान दिया गया है, जो भारत की विविधता को सम्मानित करता है। बहु-सांस्कृतिक शिक्षा का उद्देश्य छात्रों को विभिन्न सांस्कृतिक पृष्ठभूमियों, भाषा, परंपराओं और धार्मिक विश्वासों के प्रति संवेदनशील और समझदार बनाना है।
मस्तिष्क आधारित अधिगम सीखने-सिखाने का एक नवीन दृष्‍टिकोण
परिचय: मस्तिष्क आधारित अधिगम (Brain-Based Learning) एक शैक्षिक दृष्टिकोण है, जो मस्तिष्क की कार्यप्रणाली और विकास को समझकर छात्रों के लिए अनुकूलतम सीखने की स्थितियाँ प्रदान करने का प्रयास करता है। यह दृष्टिकोण इस विचार पर आधारित है कि मस्तिष्क किस प्रकार से जानकारी को ग्रहण करता है, संसाधित करता है, और उसे याद रखता है। मस्तिष्क आधारित अधिगम से यह सुनिश्चित किया जाता है कि शिक्षा छात्रों के मस्तिष्क के प्राकृतिक विकास और कार्यप्रणाली से मेल खाती हो, ताकि सीखने की प्रक्रिया अधिक प्रभावी और स्थायी हो।
आनंद निकेतन विद्यालय में ‘स्वयं पाक’ का प्रयोग
परिचय: आनंद निकेतन विद्यालय में 'स्वयं पाक' का प्रयोग एक अभिनव शैक्षिक पहल है, जिसका उद्देश्य विद्यार्थियों को खाद्य पकाने के माध्यम से सिखाने और उनके जीवन कौशल को सुधारने के लिए प्रेरित करना है। 'स्वयं पाक' कार्यक्रम में विद्यार्थियों को अपने भोजन को स्वयं तैयार करने का अवसर मिलता है, जिससे न केवल उनका रचनात्मकता का विकास होता है, बल्कि वे स्वस्थ आहार और पोषण के बारे में भी जागरूक होते हैं।
ग्रीष्मकालीन शिविर रचनात्मक गतिविधियों के आयोजन का अनु भव
परिचय: ग्रीष्मकालीन शिविर एक ऐसा अवसर है, जहां विद्यार्थियों को शैक्षिक और सांस्कृतिक गतिविधियों के माध्यम से सीखने का एक अलग अनुभव मिलता है। इस समय बच्चों को न केवल मनोरंजन मिलता है, बल्कि उनकी रचनात्मकता और सामाजिक कौशल को भी बढ़ावा मिलता है। रचनात्मक गतिविधियाँ, जैसे कि कला, संगीत, नृत्य, अभिनय, और शिल्प, शिविर के दौरान बच्चों की सोच को विकसित करने और उनकी कल्पनाशक्ति को बढ़ाने का एक महत्वपूर्ण माध्यम बनती हैं।
राष्‍ट्रीय शिक्षा नीति 2020 के आलोक में विद्यालयी शिक्षा में जेंडर समावेशन
परिचय: राष्ट्रीय शिक्षा नीति (NEP) 2020 भारत में शिक्षा के क्षेत्र में व्यापक सुधारों की दिशा में एक महत्वपूर्ण कदम है। इस नीति का उद्देश्य शिक्षा प्रणाली को अधिक समावेशी, समृद्ध और समतामूलक बनाना है। जेंडर समावेशन (Gender Inclusion) शिक्षा में एक महत्वपूर्ण पहलू है, जो यह सुनिश्चित करता है कि सभी छात्रों को बिना किसी भेदभाव के समान अवसर मिलें। NEP 2020 के तहत विद्यालयी शिक्षा में जेंडर समावेशन को बढ़ावा देने के लिए कई महत्वपूर्ण कदम उठाए गए हैं।
वर्तमान में योगवासिष्‍ठ शिक्षा की प्रासं गिकता एक समग्र दृि‍ष्‍ट‍‍कोण
परिचय: योगवासिष्ठ, जिसे "योगवासिष्ठ महापुराण" भी कहा जाता है, एक प्राचीन भारतीय धार्मिक और दार्शनिक ग्रंथ है, जो विशेष रूप से वेदांत और योग के सिद्धांतों को समझाने के लिए लिखा गया है। यह ग्रंथ राम और उनके गुरु वशिष्ठ के संवादों के रूप में प्रस्तुत किया गया है, जिसमें जीवन, ब्रह्मा, आत्मा और संसार के बारे में गहरी दार्शनिक शिक्षाएँ दी गई हैं। इस ग्रंथ में आत्मज्ञान, साधना, ध्यान, और मोक्ष की प्राप्ति के लिए मार्गदर्शन प्रदान किया गया है।
हिंदी भाषी यौगिक वर्णमाला चार्ट भाषा एवं यौगिक ज्ञान का सरलीकरण
हिंदी भाषी यौगिक वर्णमाला चार्ट एक महत्वपूर्ण शैक्षिक उपकरण है, जिसका उद्देश्य हिंदी वर्णमाला के यौगिक रूपों को समझाना और विद्यार्थियों के लिए उन्हें सीखने की प्रक्रिया को सरल बनाना है। यौगिक ज्ञान का सरलीकरण, भाषा को समझने और सिखाने के लिए विभिन्न तकनीकों का उपयोग करने की प्रक्रिया है, जो जटिल ज्ञान को आसान और सुलभ तरीके से प्रस्तुत करती है।
एकलव्य सस्ं था के नवाचारी शिक्षणशास्‍त्रीय अभ्यास का कथात्मक व्यष्‍टि अध्ययन— एक विश्‍लेषण
परिचय: एकलव्य संस्था एक नवाचारी शिक्षा मॉडल के रूप में उभर कर सामने आई है, जो पारंपरिक शिक्षा पद्धतियों से अलग एक अभिनव दृष्टिकोण को अपनाती है। इस संस्था का मुख्य उद्देश्य विद्यार्थियों को उनके व्यक्तित्व और सामाजिक परिवेश के हिसाब से शिक्षा प्रदान करना है, ताकि वे न केवल शैक्षिक दृष्टिकोण से, बल्कि जीवन के विभिन्न पहलुओं में भी सक्षम हो सकें। इस अध्ययन में, एकलव्य संस्था के शिक्षणशास्त्र और अभ्यासों का विश्लेषण किया गया है, खासकर उन पद्धतियों और दृष्टिकोणों पर जो छात्रों के विकास और सीखने के तरीके को प्रभावित करती हैं।